
	[bookmark: cysill]Targed 1:
Gwelliant:
	Cyfeirio at ddamcaniaethau perthnasol.
Ymchwiliwyd mewn i nifer o ddamcaniaethwyr cyn canolbwyntio yn benodol ar dri damcaniaeth oedd fwyaf perthnasol i’r ymyrraeth.

	Targed 2:
Gwelliant:
	Datblygu’r elfen o ddadansoddi beirniadol yn ymhellach.
Ceisiwyd sicrhau dadl o blaid ac yn erbyn am wahanol cyd-destunau yn ystod yr aseiniad.

	Targed 3:
Gwelliant: 
	Sicrhau cywirdeb iaith.
Denfyddiwyd cysgeir, geiriadue a chysill er mwyn sicrhau cywirdeb iaith.



At bwrpas yr aseiniad yma fe elwir y plentyn yn Twm sy’n mynychu Ysgol Gynradd wledig yn Sir Gaerfyrddin. Cymraeg yw prif iaith yr aelwyd gyda rhieni cefnogol yn gymorth i ddatblygiad cyfannol y plentyn sydd yn ddisgybl ym mlwyddyn dau. Wedi proses o brawf  sgrinio darganfuwyd bod gan Twm Dyslecsia. Bu’r prawf yn cymorth ar gyfer darganfod cryfderau a gwendidau Twm er mwyn gwella dealltwriaeth yr athro am ei anghenion unigol (Ryder,2013). Yn ôl y Gymdeithas Ddyslecsia Prydeinig (d.d) caiff dyslecsia effaith niwrolegol ar fywyd dyddiol ac addysg y plentyn. Noda Martinelli (2020) felly ar effaith niweidiol y caiff Dyslecsia ar hunanhyder, hunan fri a hunan ddelwedd y plentyn. 
Bwriedir trafod yn yr aseiniad am addysgeg gyfannol sy’n ymwneud ag addysgu’r plentyn cyfan yn nhermau datblygiad cymdeithasol, emosiynol, gwybyddol, corfforol ac wrth ystyried anghenion Twm sef datblygiad Ieithoedd, Llythrennedd a Chyfathrebu (School of Education, 2020). Yn ganolog i ddiwallu at anghenion plentyn mae datblygiad cyfannol yn sail er mwyn i’r plentyn fod yn hyblyg, i wynebu her yn ogystal â bod yn greadigol yn ei ffordd o feddwl. Pwysleisia Rose,Gilbert a Richards (2015) bod y datblygiadau uchod yn broses integredig ac yn allweddol ar gyfer addysg a lles y dysgwr. 
Mae Twm yn gymeriad cyfeillgar a charedig iawn sydd â dawn o ddylunio a datblygu sgiliau celf. Bydd yr aseiniad hwn yn canolbwyntio sut all yr ymyrraeth ‘Caffi Darllen: Celtiaid Cymreig’ fynd i’r afael ag anghenion cyfannol Twm er mwyn iddo wireddu eu potensial llawn. Bydd hyn yn unol â’r pedwar diben sef yr angen i fod yn ‘gyfranwyr mentrus, creadigol sy’n barod i chwarae rhan lawn mewn bywyd a gwaith’ (Llywodraeth Cymru, 2020, t.24).
Caffi darllen:Celtiaid Cymreig yw’r enw a rhoddir ar yr ymyrraeth ar gyfer disgyblion sydd angen cymorth ychwanegol i ddatblygu sgiliau darllen. Fe wahoddir rhieni’r disgybl i gyd-ddarllen a chymryd rhan yng ngweithgareddau creadigol yr ymyrraeth. Ceir ddwy ardal ddynodedig ar gyfer yr ymyrraeth yn llyfrgell yr ysgol neu dan adeilad pren yn ardal allanol yr ysgol. Caiff y disgybl penderfynu ar le yr hoffai gynnal yr y Caffi darllen: Celtiaid Cymreig sydd wedi ei gyd-gynllunio rhyngddo ef, rhiant a’r athrawes dosbarth. Dywed Hall (2009) bod symptomau Dyslecsia yn unigryw i bob person ac felly cynllunnir y cynllun hanner tymor 13 yn unol ar gyfer anghenion a dyheadau Twm.  
Yn ystod yr aseiniad fe ganolbwyntir ar dri damcaniaeth sef Vygotsky, Bronfenbrenner ac Reggio Emilia. Pwysleisia damcaniaeth Vygotsky ar effaith cymdeithasol ac emosiynol ar fywyd plentyn (Moore,2000). Tra gwelir ffocws damcaniaeth Bronfenbrenner ar effaith y cymdeithasau sy’n amgylchynu’r plentyn ar ei ddatblygiad yn uniongyrchol (Rose, Gilbert a Richards,2015). Amgylchedd dysgu yw’r ffocws a geir yn ddamcaniaeth Reggio Emilia, sy’n amlinellu pwysigrwydd o sicrhau amgylchedd diogel er mwyn i’r plentyn medru mynegi ei hun am wahanol gyd-destunau (Richards,2010). 
Rhan Un.
Yn ôl Allan (2008) mae addysgeg gyfannol yn sicrhau bod y plentyn yn gymdeithasol, emosiynol, gwybyddol ac yn gorfforol barod i ddysgu gyda chymorth prif ofalwyr. Caiff bwysigrwydd lles cyfannol y plentyn ei nodi yn anghenion pedwar diben i sicrhau fod y plentyn yn medru datblygu gwahanol nodweddion megis yn emosiynol sy’n cynnwys hyder a chymhelliant. Yn ei dro bydd hyn yn arwain i’r plentyn fod yn ‘unigolion iach, hyderus sydd ac sy’n barod i fyw bywyd cyflawn fel aelodau gwerthfawr o gymdeithas’ (Llywodraeth Cymru, 2020, t.25).
O ystyried hyn, pwysleisia Siencyn (2010) ar bwysigrwydd bod yr ymyrraeth yn cysylltu gyda’r cwricwlwm ehangach er mwyn sicrhau fod yr addysgu yn berthnasol i anghenion cyfannol Twm. Yn sail i holl ddatblygiadau cyfannol amrywiol yw’r dyhead o sicrhau bod Twm yn gwireddu eu potensial llawn a’u wneud gyda hyder a sylfaen gadarn o ran canolbwyntiad a chymhelliant (Rose, Gilbert a Richards,2015). Cefnogir hyn gan Lywodraeth Cymru,2020,t.24) trwy gefnogaeth o ddatblygiadau amrywiol y plentyn, gosodir sylfaen er mwyn iddo ddod yn ‘ddysgwr uchelgeisiol, galluog sy’n barod i ddysgu gydol eu hoes’ (Llywodraeth Cymru, 2020, t.24). 
Yn ôl Thomas a Loughran (2010) cynnydd yw gwraidd a ffocws ar gyfer datblygiad cyfannol. Bydd yr ymyrraeth yn monitro cynnydd Twm gyda defnydd o gynllun hanner tymor fel y gwelir yn dudalen 13 a thaflen monitro a welir yn atodiad un. Pwysleisia Donaldson (2015, t.56 ) ar yr angen i’r cynnydd fod yn ddilys ac yn ddibynadwy gan gadw mewn cof “y dylai dysgu gael ei weld yn debyg i daith, gyda mannau aros, gwyriadau a hyrddiau o gynnydd.” 
Dangosai Estyn (2020) arfer dda yn nhermau pwysigrwydd cyfarfodydd wythnos un, tri a chwech yr ymyrraeth i sicrhau bod y cyfarfod yn cynnwys unigolion megis yr athrawon, arweinydd cynhwysiant, pennaeth a chydlynydd Anghenion dysgu ychwanegol yr ysgol i drafod cynnydd y plentyn. Honna Farell (2012) trwy wneud hyn bydd modd sicrhau continwwm dysgu a dealltwriaeth o anghenion Twm ar draws yr ysgol. Bydd hyn yn unol â phedwaredd egwyddor addysgeg y Cwricwlwm sy’n cynnwys y rôl y rhan-ddeiliaid ar gyfer hybu sgiliau creadigol a datrys problemau’r plentyn (Llywodraeth Cymru,2020). 
Yn ystod y monitro, dywed (Donaldson,2015) bod defnydd o recordiad digidol o’r plentyn  yn darllen yn sicrhau dadansoddiad gwell o sut mae Twm yn datblygu yn ystod yr ymyrraeth. Serch hynny, cydnabai Siencyn (2010) na fydd hyn yn dadansoddi datblygiad emosiynol a chymdeithasol Twm. Ystyrir felly ar y pwysigrwydd bod yn rhaid i’r cymorth ar gyfer cynnydd y plentyn fod yn addas i holl ofynion datblygedig  (Thomas a Loughran, 2010). Pwysleisia Cynulliad Cenedlaethol Cymru (2002) felly ar bwysigrwydd bod y modd yr aseswyd cynnydd y disgybl yn sicrhau ehangder o wahanol nodweddion yn hytrach na mesur cyrhaeddiad Twm mewn modd cyfyng. Gwelir byddai hyn yn bwysig yn egwyddor addysgeg un ar ddeg sy’n datgan am bwysigrwydd y caiff datblygiadau cymdeithasol ac emosiynol ei ddatblygu mewn modd cyfannol (Llywodraeth Cymru,2020).
Ceir ystyriaeth lawn i ddamcaniaethau dylanwadol a fyddai’n effeithio ar y plentyn. Dywed Moore (2000) bod damcaniaeth Vygotsky yn gosod pwyslais o sicrhau bod y broses o ddysgu yn ennyn diddordeb y disgyblion yn hytrach nag ystyriaeth i’r canlyniadau yn unig. Pwysleisia’r damcaniaeth ar y gyd-ddibyniaeth sydd ar y plentyn o’r gymdeithas sy’n ei amgylchynu er mwyn deall cysyniadau amrywiol (Aubrey a Riley,2016). Datblyga plentyn yn adeileddwr allweddol wrth iddo adeiladu ar wybodaeth a ddysgwyd yn flaenorol o’r ryngweithio cymdeithasol, boed hynny gydag athro, cyfoed neu riant (Moore,2000). Yn ôl Llywodraeth Cymru (2020) mae hyn yn nodwedd a phwysleisiwyd yn rhan o’r egwyddor addysgeg Cwricwlwm i Gymru sy’n nodi y dylid adeiladu ar wybodaeth flaenorol er mwyn ennyn diddordeb. Yn sail i hyn, noda’r damcaniaeth ar bwysigrwydd o ysgogi diddordeb y disgybl yn yr ymyrraeth er mwyn hwyluso’r dysgu a’r datblygiad cyfannol.  
Yn ôl Aubrey a Riley (2016) gwelir bod Parth datblygiad Procsimol (PDP) Vygotsky yn hollbwysig ar gyfer sicrhau cydnabyddiaeth am yr hyn a all y disgybl ei wneud a’r cymorth sydd angen ar gyfer ei herio ymhellach. Fe wneir hyn trwy sicrhau cyfleoedd i’r disgybl arddangos, esbonio, ei herio ar dasgau a fydd yn arwain at ddeallusrwydd dyfnach o’r cysyniadau dan sylw yn ôl Siencyn (2008). Wrth ystyried hyn, noda Moore (2000) y dylid ymdrin â PDP pob plentyn mewn modd unigryw gan fod cyd-destun diwylliannol, cymdeithas a phrofiadau pob plentyn yn wahanol. Wedi’r cyfan pwysleisia damcaniaeth Vygotsky ar effaith y caiff cymdeithas ar ddealltwriaeth disgyblion (Siencyn,2010). 
Pwysleisia damcaniaeth Vygotsky ar brofiadau cymdeithasol y plentyn gan honni mai dyma yw hanfod ddysgu a’r prif ddylanwad ar gyfer datblygiad cyfannol (Siencyn,2008). Ceir feirniadaeth serch hynny ar ddamcaniaeth Vygotsky o ganolbwyntio’n ar ddatblygiadau cymdeithasol ac emosiynol yn unig wrth ystyried datblygiad deallusol unigolyn yn ôl Allan (2008). Dywed Farrell (2012) bod  angen i gyd-blethu datblygiadau megis gwybyddol ac emosiynol er mwyn sicrhau bod yr ymyrraeth yn bodloni anghenion y dysgwr. Gan mai sail i ddamcaniaeth Vygotsky yw’r iaith, dywed hebddo ni fyddai’r datblygiadau cyfannol yn medru ei ddatblygu’n llwyddiannus (McLeod, 2020). 
Yr ail ddamcaniaeth a ystyriwyd yw damcaniaeth ecolegol Bronfenbrenner sy’n canolbwyntio ar yr ideoleg mai tarddiad datblygiadol plentyn ydy profiadau o gymdeithas, diwylliant a’r amgylchedd sydd yn ei amgylchynu (Siencyn,2010). Gwelir bod tebygrwydd rhwng damcaniaeth Bronfenbrenner a Vygotsky gyda’r gred mai yng nghyd-destun cymdeithasol a diwylliannol bydd y plentyn yn ei ddysgu orau (Aubrey a Riley,2016). 
Yn ôl Gilbert, Rose a Richards (2015) mai gwahanol haenau’r damcaniaeth ecolegol yn cael effaith ar uniongyrchol ar ddatblygiad y plentyn cyfannol gan eu bod yn siapio’r unigolyn yn uniongyrchol.  Fodd bynnag, tynna Allan (2008) ar y ffaith  bod anawsterau yn y modd yr ellir trosglwyddo sgiliau a dysgu blaenorol o un gymdeithas plentyn i’r llall, gyda’r peryg na fydd y cymdeithasau amrywiol yn cydweithio yn effeithiol ar gyfer datblygiad cyfannol y plentyn. 
Yr haen ficro system yw’r pwysicaf  yn ddamcaniaeth Bronfenbrenner ar gyfer sicrhau bod y plentyn yn medru cyfathrebu yn glir am ei emosiynau a’i anghenion gyda’r athro neu riant (Gillbert, Rose a Richards,2015). Noda Siencyn (2010) trwy hyn bydd y plentyn yn medru cymryd rhan weithredol yn y gymdeithas gyda’r cyfle i chwarae eu rhan lawn yn y gymdeithas. Bydd hyn yn unol â’r pedwar diben Llywodraeth Cymru (2020, t.25) ‘yn unigolion iach, hyderus sydd ac sy’n barod i fyw bywyd cyflawn fel aelodau gwerthfawr o gymdeithas’. Fe amlygir pwyslais hyn yng nghynllun hanner tymor ar dudalen ar bwysigrwydd o gofnodi yn llyfr ‘Celt Cymreig’ ar deimladau ac anghenion Twm. 
Yn ôl Siencyn (2010) gwelai Bronfenbrenner bod amodau gwaith ac ansawdd y cartref yn effeithio ar ddatblygiad y disgyblion. Fodd bynnag, honna Epsom Primary School (2019) bod yr ymyrraeth caffi darllen yn gyfle arbennig i rieni a’r disgybl i dreulio amser gyda’i gilydd. Cefnogir hyn gan ddamcaniaeth Vygotsky sy’n trafod effaith caiff trafodaethau gyda rhieni am gyd-destunau gwahanol ar ddatblygiad gwybyddol y plentyn (Moore,2000). Yn ôl Aubrey a Riley (2000) aiff damcaniaeth Vygotsky ymhellach na damcaniaeth Bronfenbrenner trwy nodi mai rhieni sydd â chyfrifoldeb hollbwysig ar gyfer sefydlu amgylchedd cadarn i’r plentyn ddysgu yn gyfannol. 
Mae damcaniaeth Reggio Emilia yn pwysleisio ar bwysigrwydd o ddarparu amgylchedd dysgu sy’n annog cyfathrebu a chyfleoedd i greu perthynas gyda rhan-ddeiliaid a fydd yn annog chwilfrydedd addysg Twm (Richards, 2010). Gwelir bod yr ideoleg yma yn cael ei bwysleisia gan ddamcaniaeth Bronfenbrenner sy’n pwysleisio ar bwysigrwydd creu amgylchedd diogel sy’n caniatáu i ddisgyblion ddatblygu yn unigolyn cyfannol (Allan,2008).   Creda Reggio Emilia yn ôl the Scots College (2017) bod yr amgylchedd allanol yn estyniad o’r ddarpariaeth fewnol ac wrth gynnal gweithgareddau yn yr awyr agored gellir myfyrio a rhyfeddu ar y byd natur sy’n ein hamgylchynu. Caiff yr ymyrraeth ei ddylanwadu ag ideoleg damcaniaeth Reggio Emilia yn nhermau’r nodwedd o bryfocio i sicrhau bod ‘Caffi Darllen: Celtiaid Cymreig’ yn cynnig cyfleoedd hollbwysig er mwyn i’r plentyn ddatblygu’n gyfannol (Lewis,2010). 
Yn ôl Reggio Emilia Approach (2020) mae gan blant gant o ieithoedd yn y modd maent yn deall, meddwl ac yn mynegi ei deimladau a’u syniadau. O ystyried hynny, pwysleisia Reggio Emilia ar bwysigrwydd bod addysgu plant yn broses dwyffordd lle osodir gwerth ar gyfraniadau’r disgybl i ddysgu gwybodaeth a lunnir ar y cyd gyda chydberthnasau eraill (Thomas a Loughran,2010). Honna Reggio Emilia yn ôl Llywodraeth Cymru (2015) bod cyfranogiad plentyn wrth wneud penderfyniadau yn fodd o godi safonau’r unigolyn ac yn ei dro yn codi hunan ddelwedd a hunan fri’r plentyn. Yn ôl Thomas a Loughran (2010) gwelir y ddamcaniaeth yn pwysleisio ar ddarparu ystyriaeth lawn o lais y plentyn yn nhermau moeseg yn ogystal â sicrhau bod y plentyn yn gyfranogwr gweithredol sy’n barod i ddysgu.
 I sicrhau ansawdd yr addysgu, dywed Allan (2008) bod damcaniaeth Reggio Emilia yn gosod pwyslais ar ganiatáu digonedd o amser i blentyn cwblhau tasg er mwyn datblygu hyder y disgybl. Cefnogir hyn gan Scots College (2017) trwy bwysleisio’r ddamcaniaeth ar bwysigrwydd yr athrawes i sicrhau bod y disgybl cyfle i archwilio gwahanol nodweddion, i wneud camgymeriadau a datblygu’r datrysiad. Gwelir tebygrwydd gyda damcaniaeth Vygotsky oedd yn pwysleisio ar yr athrawes i fod yn hwylusydd dysgu ac yn ysgogiad i’r plentyn ddatblygu yn gyfannol (Siencyn,2010). 
O ystyried y nodweddion uchod yn nhermau damcaniaeth, gwelir bod yr ymyrraeth yn sicrhau caiff anghenion o ddatblygiad cyfannol Twm yn cael sylw priodol er mwyn rhoi lles personol a chymdeithasol y plentyn wrth wraidd y dysgu (Allan,2008). Noda Reid (2011) ar bwysigrwydd o feithrin sgiliau o ddyfalbarhad yn y plentyn er mwyn sicrhau ei bod yn datblygu cymhelliant. Bu hyn yn arwain at ysgogiad ar gyfer datblygu’r gallu i ganolbwyntio mewn sefyllfaoedd amrywiol yn ystod yr ymyrraeth ond yn ogystal â’r ystafell dosbarth (Martinelli,2020). Daw Hall (2009) i’r casgliad yma trwy nodi pwysigrwydd profiadau emosiynau cadarnhaol sy’n dylanwadu ar ei allu cof tymor byr, ei greadigedd a’r modd y gall datrys problemau. Yn ôl NHS (2018) bydd hyn oll yn nodweddion pwysig ar gyfer datblygiad anghenion dyslecsia Twm. 
Yn ystod yr ymyrraeth rhoddwyd pwyslais ar amgylchedd dysgu boed hynny yn yr awyr agored neu yn llyfrgell yr ysgol i sicrhau ei bod yn hafan ddiogel fel bod modd darparu cefnogaeth emosiynol briodol i’w ddatblygiad cyfannol (Siencyn,2010).  Wrth sicrhau gweithgareddau amrywiol gwelir bydd y plentyn yn dysgu orau trwy chwarae boed hynny yn ieithyddol neu yn arbrofol o’r amgylchedd dysgu a ddarparwyd yng Nghaffi Darllen:Celtiaid Cymreig (Thomas ac Edwards, 2010).  Gwelir bod gan Twm ddawn at ddylunio a sgiliau creadigol sy’n nodwedd hollbwysig ar gyfer datblygiad gwybyddol o feddwl yn ddychmygus a datrys problemau (Y Gymdeithas Ddyslecsia Prydeinig, d.d). Dadleua Lewis (2010) bod methiant i roi ystyriaeth lawn i ddoniau’r plentyn trwy gymryd golwg gul ar ei ddeallusrwydd darllen yn unig yn cael effaith ar hunan-fri a hunanddelwedd y plentyn. Cefnogir hyn gan Reid (2011) wrth iddo ddatgan er mwyn i ddatblygiad cyfannol y plentyn fod yn llwyddiannus mae angen i’r rhanddeiliaid i longyfarch y plentyn yn aml am yr hyn a wnaeth yn dda yn ystod yr ymyrraeth. 
Ceir cysylltiad rhwng yr ymyrraeth a’r polisïau cenedlaethol sy’n trafod y modd i ddiwallu anghenion a hawliau disgyblion yn briodol. Gwelir y saith nod craidd yn rhan bwysig gan Lywodraeth Cymru (2015) er mwyn sicrhau y caiff y disgybl addysg, cyfleoedd a’u cyfranogi mewn penderfyniadau sy’n effeithio arno. Trwy ddefnydd o ymgorfforiad Confensiwn Cenhedloedd Unedig ar Hawliau Plant (CCUHP) gellid sicrhau bod y disgybl unol a chredoau CCUHP (2020) yn erthygl deuddeg tuag at yr hawl “i ddweud beth ddylai digwydd ac i rywun wrando arnoch.” Cefnogir hyn gan Richards (2010) pan ddywed bod disgyblion yn dysgu orau pan fydd ganddynt lais yn eu dysgu eu hunain ac yn cyfrannu gan fod hyn yn ganolog i bob agwedd o fywyd yr ysgol.  Yn ôl Llywodraeth Cymru (2015) mae Mesur Hawliau Plant a Phobl Ifanc 2011 yn sicrhau ystyriaeth lawn o hawliau plant trwy gynnwys llais y plentyn wrth wneud penderfyniadau sy’n effeithio arnynt. Cefnoga Estyn (2019) wrth i blentyn mynegi barn am weithgareddau fe fydd modd cefnogi datblygiad o’r plentyn cyflawn gan gyfoethogi ei fywyd yn yr ysgol. 
Mae’r defnydd o’r ymyrraeth Caffi Darllen ar waith mewn ysgolion eraill gyda’r pwyslais ar ddiwygio’r ddarpariaeth i fodloni anghenion dysgwr unigol i ddatblygu’n gyfannol (Estyn,2020). Pwysleisia Henry Cavendish Primary School (d.d.) bod trafod a rhyngweithio gydag eraill yn ystod yr ymyrraeth yn datblygu sgiliau cymdeithasol ac ieithyddol y plentyn, yn ogystal â datblygu dychymyg a chariad at ddarllen gydol oes. Wrth ystyried cynnwys yr ymyrraeth, dengys gan Grove (d.d) y modd a ellir cymhwyso dawn celf Twm wrth wneud gweithgareddau creadigol yn ystod y sesiwn. Gwelir yng nghynllun hanner tymor ar dudalen  13 y gweithgareddau amrywiol a gynlluniwyd i fod o gymorth i ddatblygiad cyfannol Twm. Fe fydd hyn yn ysgogiad at ddefnydd o drafodaethau ar lafar gyda’r plentyn ar gynnwys a nodweddion y llyfr a ddarllenwyd (Thomas a Loughran,2010). Daw Altmore Infant School (2020) i’r casgliad trwy drafodaethau llafar gellir herio disgybl ymhellach wrth i rieni siarad am y lluniau, cymeriadau i sicrhau dealltwriaeth gadarn o gynnwys y llyfr. Mae’r ymyrraeth hon yn sicrhau felly bod ystyriaeth lawn yn cael ei rhoi ar gyfer lles y plentyn yn ogystal â darpariaeth gwricwlaidd, gan nad oes modd gwahaniaethu rhwng pwysigrwydd y ddwy elfen (Estyn,2019). 
Gwelir cryfderau’r ymyrraeth yn cynnwys y modd gallwn ddefnyddio trafodaethau llafar am gynnwys y llyfrau ag anghenion cyfannol y plentyn i ddarparu tystiolaeth o gynnydd Twm (Thomas a Loughran,2010). Gwelir pwysigrwydd cydnabod emosiynau Twm yn wythnosol gan ni all plentyn sydd o dan straen emosiynol ddysgu’n effeithiol heb fod ganddo gefnogaeth yn ôl Allan (2008). Er hynny, yn ôl Estyn (2019) gellir gofyn y  cwestiwn a fydd awr yn ddigonol yr wythnos i’r ymyrraeth wneud wir wahaniaeth ar ddatblygiad y plentyn. Yn ddatrysiad hyn, dywed Mayfield Primary School (2020) dylid ystyried yr ymyrraeth yn rhan o gontinwwm dysgu’r plentyn gan sicrhau anogaeth glir i’r athrawes dosbarth a’r rhieni i ddarllen gyda’r plentyn yn ddyddiol er mwyn datblygu’r sgiliau darllen ymhellach.  
Trwy ganolbwyntio ar emosiynau Twm yn wythnosol, gwelir modd i sicrhau gwelliant yn ei ganolbwyntiad a’i hunanhyder. Yn ôl Lewis (2010) mae hyn yn allweddol ar gyfer sicrhau datblygiad gwybyddol a chymdeithasol ar gyfer dylanwad ar dwf ei allu i ddysgu. Yn ogystal, wrth ddadansoddi’r cynllun hanner tymor ar tudalen 13 gwelir bod nifer o weithgareddau wedi ei gynllunio, gellir gofyn a fydd digon o amser i wneud yr holl weithgareddau a gynllunnir yn yr ymyrraeth mewn awr (Epsom Primary School,2019). Honna Allan (2008) mae cyflwr meddwl emosiynol yn dylanwadu ar ei allu i ganolbwyntio a chynnal syniadau.  O ystyried hynny, gellir amau a fyddai cynllunio’r ymyrraeth ar ddechrau’r diwrnod wedi bod yn well. 
Pwysleisia Arshad, Wrigley a Pratt (2012) bod disgwyliadau athrawon yn ganolog i gymhelliant a datblygiad y disgybl. Yn ôl yr Adran Addysg, Dysgu gydol oes a sgiliau (2016) gwelir pwysigrwydd i athrawon gwella ei ymwybyddiaeth o ddysgu cynhwysol ac unigol sy’n ymwneud ag anghenion y plentyn. Yn ymateb i hynny, byddai sicrhau hyfforddiant dyslecsia ar gyfer addysgeg bellach athrawes dosbarth Twm yn fuddiol i sicrhau gwybodaeth arbenigol er mwyn fod o gymorth i’r disgybl (Dyslexia Action Cymru,d.d.) Serch hynny, pwysleisia Drew (2020) byddai hyfforddiant o’r fath yn gostus ar gyllid ysgol. Ond wrth ystyried, astudiaeth Estyn (2020) gwelir bod sicrhau hinsawdd broffesiynol lle mae modd i athrawon datblygu ei addysgeg ei hun yn caniatáu ymroddiad llawn i ddatblygiad cyfannol y plentyn.
Cydnabai Siencyn (2010) ar yr her nad yw datblygiad plentyn yn broses rhwydd a gwelir gwybodaeth a dealltwriaeth athrawon o brosesau a datblygiad plant yn elfennau pwysig. Fe wneir hyn, er mwyn sicrhau ymwybyddiaeth ehangach o’r modd gellir addasu’r datblygiadau i sicrhau cefnogaeth unigryw i anghenion Twm (Allan,2008). Dadleua Lewis (2010) er mwyn sicrhau hyn, gwelir pwysigrwydd nad yw athrawon yn cynllunio ar gyfer y plentyn gan fod pwyslais gan y Llywodraeth Cymru i gynllunio gyda’r plentyn. Gwelir yn ystod wythnos un y cynllun hanner tymor ar dudalen 13 y bydd Twm yn cael cyd-gynllunio gweithgareddau a ddarparwyd yn ystod y pum wythnos ganlynol. 
Yn ystod yr ymyrraeth, gwelir pwysigrwydd o gefnogaeth rhieni ar gyfer ymdeimlad o fwynhad y plentyn gydag ansawdd y perthynas yn hanfodol ar gyfer datblygiad emosiynol a chymdeithasol y plentyn. (Rose,Gilbert a Richards,2015).  Trwy ddatblygu gwydnwch Twm i ddeall ei anghenion ceir anogaeth bellach i gymhelliant y plentyn (Estyn, 2015). Serch hynny, cydnabai Drew (2020) bod y datblygiadau yma yn cymryd amser gan gwestiynu a fydd gan y rhieni digon o amser i wir ymroi i’r ymyrraeth. Gan ddatgan na fydd y rhieni gwir yn deall pwysigrwydd addysg gyfannol a’r effaith mae’n ei gael ar ddatblygiad y plentyn (Thomas ac Edwards,2010). Yn ddatrysiad i hyn, dywed Donaldson (2015) ar gyfer cefnogaeth Twm ddylid sicrhau bod y rhieni yn ymwybodol o gynnydd y plentyn a’r strategaethau sydd ar waith i ddatblygu’r plentyn yn gyfannol trwy’r amser.
Dywed Marsham (2010) bod perthynas y rhieni gyda’r plentyn yn hollbwysig er mwyn i’r plentyn ddatblygu’n gyfannol. Gan nad yw addysg yn gyfyng i’r ystafell ddosbarth mae profiadau tu hwnt i’r dosbarth yn werthfawr i ddarganfod a datblygu. Yn ôl Lewis (2010) mae gan rieni dealltwriaeth well o ddiddordebau’r plant a bydd hyn o gymorth i’r ymyrraeth hon er mwyn cynllunio gweithgareddau sy’n rhoi mwynhad. Er hynny, cydnabai Adran Addysg, Dysgu gydol oes a sgiliau (2016) bod sicrhau bod y rhieni yn ennyn diddordeb yn yr ymgysylltiad hynny yn medru fod yn anodd. Cefnoga Allan (2008) gan ddatgan bod cefnogaeth a chyfranogiad yr oedolyn ar y plentyn yn ei ganiatáu i ddarganfod y modd a’r hyder i gyflwyno a chynnig syniadau newydd er mwyn datblygu’n gyfannol. 







Rhan dau.
	Beth?
	Pwy?
	Sut? 
	Pryd?
	Cyllid

	Caffi Darllen:Celtiaid Cymreig.










	Disgyblion sydd ag anawsterau darllen –mae gan Twm gyda dyslecsia.
	Rhieni yn cael ei gwahodd i ddarllen ac i wneud gwahanol weithgareddau gyda’r plentyn. 
Bydd gan y rhieni ffurflen DBS wedi ei gadarnhau. 
	Pob nos Fawrth o 3:15yh i 4:15yh.
	Cwrs hyfforddi Dyslecsia ar gyfer yr athrawes Dosbarth Twm er mwyn fod o gymorth i’r rhiant. 












	Monitro

	Taflen monitro cynnydd Twm yn ystod wythnos un, tri a chwech yn cysylltu’n agos iawn gyda’r proffil un tudalen lle bydd anghenion gwahanol Twm megis cymhelliant, sgiliau echddygol bras ac ymwybyddiaeth geiriau yn cael ei monitro.
Bydd datblygiad o’r datganiadau hyn sy’n bwysig a cham gynnydd yn cael ei ddatblygu’n raddol dros y chwe wythnos. 
Technegau arsylwi cynnydd Twm yn cynnwys;
Cofnod ‘Celt Cymreig’ am emosiynau a datblygiad darllen Twm- pob tro bydd Twm yn darllen yn yr ysgol neu adref bydd yr athrawes, cynorthwywraig neu’r rhiant yn cofnodi.
Recordiau sain o Twm yn darllen.
Sylwi ar eiriau anodd a’i ysgrifennu i lawr ar fat iaith bydd hyn o ddefnydd ar gyfer gweithgareddau yn ystod y cynllun hanner tymor. 
Cyfarfod gan staff yr ysgol i sicrhau continwwm o ddysgu ar draws yr ysgol. 


















	Cwestiynau – rhieni i ofyn yn ystod trafodaeth o’r llyfr.

	· Ble mae’r cymeriadau? Mewn parc, tŷ, ysgol?
· Wyt ti’n credu bod y cymeriad yn un cyfeillgar? Pam? Pam ddim?
· Beth sy’n digwydd yn y llun? 
· Wyt ti’n cofio beth ddigwyddodd ar y dechrau/canol/ diwedd?
· Sut wyt ti’n credu ei fod yn teimlo? Hapus, trist? Wyt ti weithiau yn teimlo fel hyn? 
· Beth wyt ti’n credu sy’n mynd i ddigwydd nesaf? Pam wyt ti’n credu hyn?


	Digwyddiad arbennig yn ystod Wythnos pedwar. 

	· Cynhelir noson darllen yn yr ysgol ar y nos Fawrth yn ystod wythnos pedwar lle bydd yr awdures a’r bardd Mererid Hopwood yn mynychu er mwyn darllen i’r Cyfnod Sylfaen.
· Fe fydd Mererid Hopwood yn darllen ei llyfr ‘O’r Môr i ben y mynydd.’
· Bydd Twm wedi dylunio poster yn hysbysebu’r noson gan gynnwys y wybodaeth briodol. Bydd hyn yn fodd o gymhwyso ei sgiliau creadigol a thyfu ei huan-hyder, hunanddelwedd a hunan-fri wrth iddo fod yn rhan o’r trefniadau ar gyfer y noson.
· Pawb i wisgo eu pyjamas a bydd siocled poeth ar gael i bawb – y rhieni a’r disgyblion. 

Datblygiad Gwybyddol
· Rwy’n deall sut mae datrys problemau gwahanol yn mathemategol ac yn greadigol yn dda.
· Nid ydwyf yn hoffi canolbwyntio am amser hir.
· Rwy’n anghofio beth sydd angen ei wneud ac ym mha drefn.
· Dwi’n ei gweld yn anodd cofio pethau. 
· Dwi’n anghofio trefn gwahanol bethau fel dyddiau’r wythnos.
·  Gwêl Twm hi’n anodd cofio dilyniannau syml sydd hefyd yn cynnwys misoedd y flwyddyn.
· Ar adegau, gwelir effaith ar gof tymor byr  Twm yn nhermau cofio gwybodaeth neu gyfarwyddiadau syml.
Datblygiad Emosiynol 
· Dwi’n teimlo’n rhwystredig iawn pan rwy’n darllen oherwydd dwi ddim yn siŵr beth sy’n digwydd yn y llyfr.
· Dwi ddim yn teimlo’n hyderus wrth wneud gwaith yn y dosbarth. 
· Dwi ddim pob tro yn teimlo’n hapus i wneud tasg oherwydd dwi’n teimlo nad ydwyf yn medru ei wneud yn dda.
· Yn ystod tasgau, gwêl bod Twm gyda diffyg hyder yn ei hun.
· Caiff hunan-fri a hunanddelwedd Twm ei effeithio yn wael wrth geisio ymgymryd â thasg darllen.
· Mae gan Twm lefel gwan o gymhelliant sydd wedi effeithio ar ei hunan-barch.
Datblygiad Cymdeithasol
· Dwi’n hoffi gwneud gwersi celf a thynnu llun am wahanol bethau gyda ffrindiau.
· Dwi weithiau yn teimlo’n ofnus wrth weithio mewn grŵp.
· Nid ydwyf yn dda fel plant eraill yn ysgrifennu.
· Nid yw Twm pob tro’n barod i gymryd rhan mewn trafodaeth grŵp gan iddo deimlo’n embaras am y rheswm y teimlai nad oes ganddo ddim i’w gyfrannu.
· Mae Twm yn amharod ar adegau i gyfrannu at y grŵp oherwydd yr ymdeimlad nad yw’n ddigon da.
Datblygiad Iaith, Llythrennedd a Chyfathrebu.
· Dwi ddim yn hoff o ddarllen oherwydd dwi’n colli lle rydw i ar y tudalen.
· Dwi’n gweld sillafu yn anodd iawn.
· Rwyf yn ei weld yn galed i ddarllen rhai geiriau – mae nhw’n anodd i ddarllen.
· Ceir tueddiad bod Twm yn cymysgu geiriau sy’n debyg.
· Gwêl tueddiad gan Twm i gymysgu llythrennau i fyny wrth ysgrifennu a darllen ar lafar. 
Datblygiad Corfforol
· Nid ydwyf yn dda iawn gyda fy balans.
· Dwi’n meddwl am hir iawn cyn ateb weithiau oherwydd dwi ddim yn siŵr beth i ddweud.
· Sgiliau Echddygol bras - Mae Twm yn ei weld yn anodd cyd-symud rhwng yr ymennydd a’r breichiau/ coesau ar adegau megis clymu carrau.
· Sgiliau Echddygol manwl - Rwyf weithiau yn gweld dal pensil i ysgrifennu yn anodd.



	Cynllun Hanner Tymor
	Wythnos 1
	Wythnos 2
	Wythnos 3
	Wythnos 4
	Wythnos 5
	Wythnos 6

	Gweithgaredd 1
	Dewis yr amgylchedd yr hoffai fod tu mewn/tu allan i ddarllen./ Yn cael dewis yr llyfr mae am ei ddarllen. 

Cwricwlwm: Mae’r ffordd rydym yn gwneud penderfyniadau yn effeithio ar ansawdd ein bywydau ni a bywydau eraill.

Cam Cynnydd 1:  Gallaf wneud penderfyniadau yn seiliedig ar beth rwy’n ei hoffi ac and wyf yn ei hoffi. 
	Dewis yr amgylchedd yr hoffai fod tu mewn/tu allan i ddarllen./ Yn cael dewis yr llyfr mae am ei ddarllen. 

Datblygiad o’r sgil y cwricwlwm yn parhau. 


	Dewis yr amgylchedd yr hoffai fod tu mewn/tu allan i ddarllen./ Yn cael dewis yr llyfr mae am ei ddarllen. 

Datblygiad o’r sgil y cwricwlwm yn parhau. 



	Dewis yr amgylchedd yr hoffai fod tu mewn/tu allan i ddarllen./ Yn cael dewis yr llyfr mae am ei ddarllen. 

Datblygiad o’r sgil y cwricwlwm yn parhau. 

	Emosiynol – Sut mae Twm yn teimlo heddiw?

Ceir dealltwriaeth ehangach o’i teimladau.

	Dewis yr amgylchedd yr hoffai fod tu mewn/tu allan i ddarllen./ Yn cael dewis yr llyfr mae am ei ddarllen. 

Datblygiad o’r sgil y cwricwlwm yn parhau. 


	Gweithgaredd 2
	Emosiynol – Sut mae Twm yn teimlo heddiw?

Cwricwlwm: Mae cydberthnasau iach yn hanfodol ar gyfer ein hymdeimlad o berthyn ac ar gyfer ein lles.

Cam cynnydd 1: Gallaf gyfleu fy anghenion a’m teimladau yn y cydberthnasau sydd gennyf. 
	Emosiynol – Sut mae Twm yn teimlo heddiw?

Ceir dealltwriaeth ehangach o’i teimladau.


	Emosiynol – Sut mae Twm yn teimlo heddiw?

Ceir dealltwriaeth ehangach o’i teimladau.

	Emosiynol – Sut mae Twm yn teimlo heddiw?

Ceir dealltwriaeth ehangach o’i teimladau.

	Croesawu Mererid Hopwood. Bydd Twm yn cael ei cefnogi i drafod gyda Mererid Hopwood ar ddechrau’r sesiwn i ddatblygu hyder.

Cwricwlwm: Mae dysgwyr sy’n siarad yn effeithiol yn barod i chwarae rhan lawn mewn bywyd a gwaith.

Cam Cynnydd 1: Gallaf newid y ffordd rwy’n siarad gan ddibynnu gyda phwy rwy’n siarad.
	Emosiynol – Sut mae Twm yn teimlo heddiw?

Ceir dealltwriaeth ehangach o’i teimladau.


	Gweithgaredd 3
	Yn darllen gyda’r rhiant – mewn modd rhyngweithiol.

Cwricwlwm: Mae dysgwyr sy’n gwrando ac yn darllen yn effeithiol yn barod i ddysgu drwy gydol eu hoes.

Cam Cynnydd 1: Gallaf ddefnyddio gwybodaeth am odlau, sillafau, llythrennau. 
	Yn darllen gyda’r rhiant – mewn modd rhyngweithiol.

Ceir ddatlbygiad graddol o sgil y cwricwlwm yn nhermau llythrennau amrywiol. 
	Yn darllen gyda’r rhiant – mewn modd rhyngweithiol.

Gwelir datblygiad graddol o sgil y cwricwlwm yn nhermau llythrennau a sillafau. 
	Yn darllen gyda’r rhiant – mewn modd rhyngweithiol.

Cwricwlwm: Mae dysgwyr sy’n gwrando ac yn darllen yn effeithiol yn barod i ddysgu drwy gydol eu hoes.

Cam Cynnydd 1: Gallaf ddefnyddio gwybodaeth am odlau, sillafau, llythrennau a’r berthynas rhwng synau a symbolau er mwyn darllen geiriau a phennu ystyr. 
	Fe fydd Twm yn ystod yr noswaith yn helpu gyda threfn y digwyddiad.

Cwricwlwm: Mae’r ffordd rydym yn ymgysylltu â dylanwadau cymdeithasol gwahanol yn siapio pwy ydym ni a’n hiechyd a lles.

Cam Cynnydd 1: Rwyf wedi archwilio grwpiau cymdeithasol.

	Yn darllen gyda’r rhiant – mewn modd rhyngweithiol.

Ceir ddatblygiad graddol o’r sgil cwricwlwm rhwng y berthynas synau a ll symbolau i sicrhau dealltwriaeth darllen ac ystyr y gair. 

	Gweithgaredd 4
	Trafod gyda Twm am nodweddion a chynnwys y llyfr. 

Cwricwlwm: Mae dysgwyr sy’n gwrando ac yn darllen yn effeithiol yn barod i ddysgu drwy gydol eu hoes. 
Cam Cynnydd un Darllen:  Gallaf ofyn ac ateb cwestiynau am y testunau y byddaf yn eu clywed, eu gweld neu eu darllen.

	Trafod gyda Twm am nodweddion a chynnwys y llyfr. 

Datblygiad o’r sgil y cwricwlwm yn parhau. 

	Trafod gyda Twm am nodweddion a chynnwys y llyfr. 

Datblygiad o’r sgil y cwricwlwm yn parhau gan ofyn cwestiynau fwy heriol: Beth wyt ti’n meddwl sydd yn mynd i ddigwydd nesaf? Pam? 
 
	Trafod gyda Twm am nodweddion a chynnwys y llyfr. 

Cwricwlwm: Mae dysgwyr sy’n gwrando ac yn darllen yn effeithiol yn barod i ddysgu drwy gydol eu hoes.

Cam Cynnydd 1: Gallaf ofyn ac ateb cwestiynau am y testunau y byddaf yn eu clywed, eu gweld neu eu darllen.
	Twm i fwynhau’r noswaith gyda’u cyfoedion.
	Trafod gyda Twm am nodweddion a chynnwys y llyfr. 

Cwricwlwm: Mae dysgwyr sy’n gwrando ac yn darllen yn effeithiol yn barod i ddysgu drwy gydol eu hoes.

Cam Cynnydd 1: Gallaf ofyn ac ateb cwestiynau am y testunau y byddaf yn eu clywed, eu gweld neu eu darllen.

	Gweithgaredd 5
	Cynllunio pa weithgareddau y bydd yn hoff o’i wneud yn ystod yr chwech wythnos – sicrhau amserlen clir o weithgareddau. 

Cwricwlwm: ‘Mae’r ffordd rydym yn gwneud penderfyniadau yn effeithio ar ansawdd ein bywydau ni a bywydau eraill. ‘

Cam Cynnydd 1: Gallaf ddewis gweithgareddau yn seiliedig ar fy niddordebau. 
	Twm yn dylunio poster gan ddefnyddio ei sgiliau creadigol i hysbysebu am noson darllen  yr ysgol.

Cwricwlwm: Mae gwaith creadigol yn cyfuno gwyboaeth a sgiliau gan ddefnyddio’r synhwyrai, ysbrydoliaeth a dychymyg.

Cam Cynnydd 1: Gallaf drefnu, dethol a defnyddio ffurfiau a strwythurau iaith syml. 
	Gweithgaredd allanol – ysgrifennu geiriau anodd o’r mat iaith yn ystod y ddau wythnos cyntaf a’i ysgrifennu ar y cyd wrth ddefnyddio sialc, ei ddweud ar lafar a’i arwyddo yn yr aer. 

Cwricwlwm: Mae dysgwyr sy’n siarad ac yn ysgrifennu’n effeithiol yn barod i chwarae rhan lawn mewn bywyd a gwaith.

Cam Cynnydd 1: Gallaf ysgrifennu geiriau ac ymadroddion gan ddefnyddio gwybodaeth am lythrennau a’r synau maent yn eu cynrychioli. 
	Gweithgaredd allanol – ymarfer sgiliau echddygol bras. Trwy cerdded ar y llinell gan daflu deis nôl a mlan gyda’r rhiant sy’n cynnwys geiriau/llythrennau a welai Twm yn anodd i ddweud o’r mat iaith.

Cwricwlwm: Mae datblygu iechyd a lles y corff yn arwain at fuddiannau gydol oes.

Cam Cynnydd 1: gallaf reoli symudiadau bras a meddwl drwy gyfleoedd chwarae sy’n gal am weithgaredd corfforol.
	
	Cydweithio gyda rhieni a Twm am yr welliannau mae wedi ei wneud mewn sêr amrywiol e.e ei ddatblygiad hyder, hunan-fri.

Cwricwlwm: Mae’r ffordd rydym yn prosesu ein profiadau ac yn ymateb iddynt yn effeithio ar ein iechyd meddwl a’n lles emosiynol.

Cam Cynnydd 1: Gallaf fod yn ymwybodol o’r hyn rwy’n ei ganfod a’i feddwl. 

	Gweithgaredd 6
	Dewis o chwarae gêm o TRUGS neu Snapair. 

Cwricwlwm: Mae dysgwyr sy’n siarad ac yn ysgrifennu’n effeithiol yn barod i chwarae rhan lawn mewn bywyd a gwaith.

Cam Cynnydd 1: Gallaf drefnu, dethol a defnyddio ffurfiau a strwythurau iaith syml. 
	Dewis o chwarae gêm o TRUGS neu Snapair. 

Datblygiad o’r sgil y cwricwlwm yn parhau. 


	Cymhwyso’r geiriau a ddysgwyd a’u cofnodi drwy ddefnydd o pen ysgrifennu. 
Cwricwlwm: Mae’r dysgwyr yn siarad ac yn ysgrifennu’n effeithiol yn barod i chwarae rhan lawn mewn bywyd a gwaith.
Cam Cynnydd 1: Gallaf ffurfio llythrennau bras a llythrennau bach. 
	Ymarfer clymu carrau trwy ddefnydd o cardfwrdd a llinyn yn dynwared esgid.

Cwricwlwm: Mae datblygu iechyd a lles y corff yn arwain at fuddiannau gydol oes.

Cam Cynnydd 1: cyfleoedd chwarae sy’n galw am weithgaredd corfforol a thasgau pob-dydd mewn gwahanol amgylcheddau.
	
	Gweithgaredd creadigol o beintio i llunio gwahanol llythrennau neu eiriau oedd ef yn cael drwbwl gydag yn yr mat iaith.

Datblygiad o’r cwricwlwm yn wythnos tri. 










I gloi, sylweddolir pwysigrwydd defnydd o wahanol weithgareddau er mwyn datblygu dealltwriaeth disgyblion o wahanol gyd-destunau. Yn ystod yr aseiniad, bu datblygiad yn ddealltwriaeth am y safon broffesiynol yn Addysgeg: Hyrwyddo oedd yn trafod profiadau dysgu cyfunol. Gyda’r modd o ddiwallu’r gweithgareddau creadigol ar gyfer anghenion unigol Twm (Hwb,2020). Serch hynny, ystyrir bod bwlch yn fy arfer proffesiynol sy’n perthyn i’r safon broffesiynol yn Addysgeg:Mireinio oedd yn trafod am fyfyrio ar ddysgu, onid allai’r plentyn wneud yn wythnosol yn hytrach nag ar ddiwedd yr ymyrraeth.  O ystyried anghenion dyslecsia a datblygiad cyfannol Twm, bwriedir defnyddio adnoddau gweledol yn fy arfer proffesiynol megis gwneud amserlenni’r wythnos a chynnal trafodaethau ar lafar gyda’r disgyblion am gynnwys gwahanol lyfrau. O ystyried y nodweddion uchod byddaf yn ymroi i ddatblygu fy arfer proffesiynol ymhellach trwy gysylltu’r cwricwlwm, damcaniaeth a syniadau arloesol ar gyfer diwallu i anghenion y disgyblion yn gyfannol. 

Atodiad
Atodiad Un – Taflen Monitro.

	Datblygiadau
	Rhiant
	Athrawes

	Datblygiad Gwybyddol – Canolbwyntiad, Trefn, Cof Tymor byr, cof tymor hir.
	
	

	Datblygiad Emosiynol – Hyder, Rhwystredigaeth, hunan-fri, hunanddelwedd, cymhelliant.
	
	

	Datblygiad Cymdeithasol – Cyfrannu, Cydweithio.
	
	

	Datblygiad Iaith – Darllen, Llythrennau, Synau a Symbolau.
	
	

	Datblygiad Corfforol – Sgiliau Echddygol bras, Sgiliau Echddygol manwl, Amser ymateb. 

